Izvor: N1

Na otvaranju zdravstvene stanice u Prnjavoru ekipu televizije N1 pratila je u stopu i snimala telefonom zaposlena u opštini Voždovac, dok su novinarka i snimatelj radili anketu s građanima.

Na naše pitanje ko je i zašto nas snima, odgovorila je da je zaposlena u opštini Voždovac i da nas snima zato što želi da čuje izjave građana. Na konstataciju novinarke N1 da to može i sama da ih pita, ženska osoba koja se nije predstavila, rekla je: "Ne želim!"

Nakon kratkog razgovora sa njom, ekipa N1 nastavila je da snima izjave građana a dotična osoba je nastavila da nas snima nakon čega je otišla i razgovarala sa predsednikom opštine Voždovac Aleksandrom Savićem.

Televizija N1 zvanično je zatražila odgovor od opštine Voždovac da li je N1 pod video nadzorom te opštine, zbog čega nas zaposleni u toj opštini snimaju dok smo na radnom zadatku i ko je osoba koja nas je snimala.

Pogledajte video: